**לרוי צ'יאו** (באנגלית: **Leroy Russel Chiao** ‏; נולד ב-28 באוגוסט 1960, מילווקי) הוא טייס חלל אמריקאי-סיני שהשתתף בתוכנית מעבורת החלל האמריקאית וביקר בתחנת החלל הבין-לאומית.

ביוגרפיה
--------

לרוי צ'יאו נולד במילווקי למשפחת מהגרים סינים מטייוואן. זמן קצר לאחר הלידה המשפחה עברה לקליפורניה. בשנת 1978 צ'יאו החל לימודים באוניברסיטת קליפורניה בברקלי וסיים אותה בשנת 1978 עם תואר בהנדסת כימיה. כבר באותה שנה הוא קיבל תואר שני מאוניברסיטת קליפורניה בסנטה ברברה. בשנת 1987 הוא קיבל באותו מוסד תואר שלישי.

בנשים 1987-1989 צ'יאו עבד בחברה פרטית ובהמשך עד לשנת 1990 התקבל לעבודה במעבדה הלאומית לורנס ליברמור.

שירות ביחידת האסטרונאוטים
-------------------------

בשנת 1990 צ'יאו התקבל ליחידת האסטרונאוטים. לאחר סיום קורס הכנה הוא עסק בתפקיד טכני במרכז החלל ג'ונסון. הוא נכלל בצוות STS-65 של מעבורת החלל קולומביה כמומחה משימה (רוברט קבאנה היה מפקד צוות). ל המעבורת הייתה מערכת בינלאומית לחקר חוסר כבידה International Microgravity Laboratory (IML-2). בנוסף לכך בוצעו מחקרים בתחום מדעי החיים. בשנת 1996 לרוי היה מומחה משימה בצוות של STS-72 על סיפון מעבורת החלל אנדוור (בריאן דאפי היה מפקד צוות). המטרה העיקרית הייתה להציב במסלול לוויין, להחזיר לכדור הארץ לוויין אחר ולבצע ניסויים בתחומים שונים. במהלך המשימה לרוי ביצע פעמיים פעילות חוץ רכבית באורך כולל של כ-7 שעות. בשנת 1997 צ'יאו טס בפעם השלישית כמומחה משימה של STS-92 על סיפון מעבורת החלל דיסקברי (בריאן דאפי היה מפקד צוות). המטרה של המשימה הייתה להמשיך בניית תחנת החלל הבין-לאומית. במהלך המשימה לרוי ביצע פעמיים פעילות חוץ רכבית באורך כולל של כ-12 שעות.

בשנת 2004 לרוי טס לתחנת החלל הבין-לאומית בחללית סויוז TMA-5 כמפקד משלחת קבועה מס' 10 ביחד עם סליז'אן שריפוב מרוסיה. הם שהו בתחנת החלל כחצי שנה וחזרו לאחר השלמת התוכנית. במהלך המשימה לרוי ביצע פעמיים פעילות חוץ רכבית באורך כולל של כ-10 שעות.

לאחר פרישה מנאס"א ציאו עבד בתעשיית החלל. תקופה מסויימת הוא עבד בחברה "אקסקליבר-אלמאז" שניתס לקדם תיירות בחלל. במרץ 2006 הוא מונה לפרופסור באוניברסיטת המדינה של לואיזיאנה.

פעילות משלחת קבועה מס' 10 בתחנת החלל הבין לאומית
------------------------------------------------

לרוי צ'יאו עם סליז'אן שריפוב הגיעו תחנת החלל ב-16 באוקטובר 2004 בחללית סויוז TMA-5. בתחנת החלל שהתה משלחת מס' 9 בפיקוד גנאדי פדאלקה. בחללית "סויוז TMA-5" הגיע גם יורי שרגין מרוסיה שהחל בביצוע ניסויים בהתאם לתוכנית. לאחר העברת אחריות על תחנת החלל לצוות החדש, צוות מס' 9 ביחד עם יורי שרגין עזבו אותה בחללית סויוז TMA-4.

משלחת מס' 10 החלה את עבודתה המתוכננת.

ב-25 בדצמבר לתחנת החלל הגיע חללית אספקה פרוגרס M-51 עם ציוד ומצרכים.

ב-26 בינואר 2005 בוצע פעילות חוץ רכבית לתחזוקת החלק החיצוני של תחנת החלל, התקנת מיכשור חדש ושינוי מיקום של מיכשור קיים. הפעילות נמשכה כ-5 וחצי שעות.

ב-2 במרץ לתחנת החלל הגיע חללית אספקה פרוגרס M-52 עם ציוד ומצרכים.

ב-28 במרץ בוצע פעילות חוץ רכבית לתחזוקת החלק החיצוני של תחנת החלל, התקנת אנטנה נוספת וביצוע ניסוי של שיגור לוויין קטן לחלל. הפעילות נמשכה כ-4 וחצי שעות.

  

בנוסף לכך בוצעו ניסויים בתחומים שונים.

ב-17 באפריל לתחנת החלל הגיע חללית סויוז TMA-6 עם משלחת קבועה מס' 11 בפיקוד סרגיי קריראליוב. לאחר העברת אחריות על תחנת החלל לצוות החדש, צ'יאו ושריפוב עזבו את תחנת החלל בחללית סויוז TMA-5 וחזור לכדור הארץ לאחר פעילות של כ-6 חודשים.

קישורים חיצוניים
----------------

ויקישיתוף מדיה וקבצים בנושא **לרוי צ'יאו** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* 

לרוי צ'יאו, באתר אנציקלופדיה בריטניקה (באנגלית) 

* ביוגרפיה
* פעילות משלחת מס' 8 בתחנת החלל הבין-לאומית